CELEX: E2015P0032
Language: et
Date: 2015-12-17 00:00:00
Title: EFTA järelevalveameti 17. detsembril 2015 Liechtensteini Vürstiriigi vastu algatatud hagi (Kohtuasi E-32/15)

16.6.2016   
            
            
               ET
            
            
               Euroopa Liidu Teataja
            
            
               C 216/10
            
         EFTA järelevalveameti 17. detsembril 2015 Liechtensteini Vürstiriigi vastu algatatud hagi
   (Kohtuasi E-32/15)
   (2016/C 216/07)
   EFTA järelevalveamet, Rue Belliard 35, 1040 Brüssel, Belgia, keda esindavad Carsten Zatschler, Øyvind Bø ja Marlene Lie Hakkebo, on algatanud 17. detsembril 2015. aastal EFTA kohtus hagi Liechtensteini Vürstiriigi vastu.
   EFTA järelevalveamet taotleb, et EFTA kohus:
   
               1.
            
            
               otsustaks, et olles jätnud ettenähtud tähtajaks vastu võtmata Euroopa Majanduspiirkonna lepingu VIII lisa punktis 24f viidatud õigusaktide:
               
                           —
                        
                        
                           Euroopa Parlamendi ja nõukogu 20. detsembri 2006. aasta direktiiv 2006/126/EÜ juhilubade kohta,
                        
                     
                           —
                        
                        
                           komisjoni 28. novembri 2011. aasta direktiiv 2011/94/EL, millega muudetakse Euroopa Parlamendi ja nõukogu direktiivi 2006/126/EÜ juhilubade kohta,
                        
                     
                           —
                        
                        
                           komisjoni 19. novembri 2012. aasta direktiiv 2012/36/EL, millega muudetakse Euroopa Parlamendi ja nõukogu direktiivi 2006/126/EÜ juhilubade kohta,
                        
                     mida on kohandatud EMP lepingu protokolliga nr 1, rakendamiseks vajalikud meetmed ja jätnud EFTA järelevalveameti sellest teavitamata, ei ole Liechtenstein täitnud kõnealusest õigusaktist ja EMP lepingu artiklist 7 tulenevaid kohustusi;
            
         
               2.
            
            
               kohustaks Liechtensteini Vürstiriiki kandma menetluskulud.
            
         
      Õiguslik ja faktiline taust ning hagi toetuseks esitatud väited
   
   
               —
            
            
               Hagi käsitleb asjaolu, et Liechtensteini Vürstiriik ei ole 24. augustiks 2015 täitnud EFTA järelevalveameti 24. juuni 2015. aasta põhjendatud arvamust, mis käsitleb Euroopa Parlamendi ja nõukogu 20. detsembri 2006. aasta direktiivi 2006/126/EÜ juhilubade kohta,
               komisjoni 28. novembri 2011. aasta direktiivi 2011/94/EL, millega muudetakse Euroopa Parlamendi ja nõukogu direktiivi 2006/126/EÜ juhilubade kohta, ja
               komisjoni 19. novembri 2012. aasta direktiivi 2012/36/EL, millega muudetakse Euroopa Parlamendi ja nõukogu direktiivi 2006/126/EÜ juhilubade kohta (edaspidi „direktiivid”), millele viidatakse Euroopa Majanduspiirkonna lepingu VIII lisa punktis 24f ja mida on lepinguga kohandatud selle protokolli nr 1 alusel, Liechtensteini Vürstiriigi siseriiklikus õiguses rakendamata jätmist.
            
         
               —
            
            
               EFTA järelevalveamet väidab, et Liechtenstein ei ole täitnud EMP lepingu artiklist 7 tulenevaid kohustusi, jättes selleks ettenähtud aja jooksul vastu võtmata meetmed, mida on vaja direktiivide rakendamiseks.